## 3. melléklet a 8/2019. (X.29.) önkormányzati rendelethez

## Előterjesztésekkel kapcsolatos követelmények

|  |
| --- |
| **1. Az előterjesztésekkel szemben elvárt formai követelmények:** |
| 1. | Fejléc a hivatalos nyomtatványnak megfelelően; |
| 2. | Az előterjesztés tárgyának megjelölése, melynek pontosan meg kell egyeznie a testületi ülés meghívójában szereplő szöveggel; |
| 3. | Megszólítás az alábbiak szerint: „Tisztelt Képviselő-testület!”; |
| 4. | Az előterjesztés érdemi szövege; |
| 5. | Határozati javaslat, – szükség szerint annak végrehajtási határideje, és végrehajtásért felelős személy megnevezése – több megoldási lehetőség esetén alternatív határozati javaslatokkal; |
| 6. | Értékesítésre irányuló előterjesztés esetén a határozati javaslatnak tartalmaznia kell, az ingatlan pontos adatait: helyrajzi számát és címét; |
| 7. | Döntéshez szükséges szavazati arány (egyszerű vagy minősített többség); |
| 8. | Bizottságok felsorolása, amelyek az előterjesztést megtárgyalják; |
| 9. | Az anyag készítőjének a neve és hivatali beosztása; |
| 10. | Hitelesítési kellékek: pecsét és aláírás; |
| 11. | Ágazati tisztségviselő szignója; |
| 12. | Személyi ügy tárgyalása mellé, ha megadta csatolni, kell az érintett hozzájáruló nyilatkozatát a nyilvános tárgyalás érdekében; |
| 13. | Az utolsó három előírás az elektronikus úton történő leadásra természetszerűleg nem vonatkozik. |
| 14. | Azoknál az előterjesztéseknél, amelyek elfogadása mellett további feladat nincs meghatározva, a határozati javaslatban nem kell sem a végrehajtásért felelős személyt, sem a végrehajtási határidőt feltüntetni. |
| **2. Az előterjesztés érdemi szövegének tartalmaznia kell:** |
| 1. | Az ügyben született korábbi önkormányzati határozatot; |
| 2. | Indokolt esetben, a korábbi döntés módosítására, vagy hatályon kívül helyezésére vonatkozó javaslatot; |
| 3. | A tárggyal kapcsolatos fontosabb jogszabályokat; |
| 4. | Az előkészítés során végzett munkában a közreműködő szervek és személyek véleményét; |
| 5. | A döntés várható következményét (rendelet esetében hatásvizsgálat) |